พอดีพึ่งเป็นผื่นได้2วันค่ะ เป็ดเม็ดเล็กๆไม่มีหัว ไม่แดงไม่คันบริเวณแก้มข้างจมูก
สวัสดีค่ะ ผื่นที่ใบหน้า อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3 รูขุมขนอักเสบ อาจเป็นเป็นตุ่มเหลืองๆเล็กๆ ไม่เจ็บได้ แต่ถ้าติดเชื้อด้วยอาจเป็นสิวอักเสบ ที่น่าจะเจ็บ4. เชื้อราที่ผิวหนัง5. ตุ่มถูกแมลงกัด มักคันมาก เป็นตุ่มนูนแดงแนะนำพบแพทย์เพื่อตรวจรอยโรคจริงให้ได้การวินิจฉัยที่แน่นอนการดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ยังไม่เอายาอะไรไปทาเองเพราะยังไม่ทราบการวินิจฉัยว่าเป็นจากสาเหตุใด